

**KRETINGOS RAJONO SAVIVALDYBĖS TARYBA**

**SPRENDIMAS**

**DĖL KRETINGOS RAJONO SAVIVALDYBĖS TARYBOS 2011 M. SAUSIO 27 D. SPRENDIMO NR. T2-21 „DĖL VAIKŲ CENTRALIZUOTO PRIĖMIMO Į KRETINGOS RAJONO MOKYKLŲ IKIMOKYKLINIO IR PRIEŠMOKYKLINIO UGDYMO GRUPES TVARKOS APRAŠO PATVIRTINIMO“ PAKEITIMO**

2023 m. vasario 23 d. Nr. T2-40

Kretinga

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Kretingos rajono savivaldybės taryba nusprendžia:

1. Pakeisti Vaikų priėmimo į Kretingos rajono mokyklų ikimokyklinio ir priešmokyklinio ugdymo grupes tvarkos aprašą, patvirtintą Kretingos rajono savivaldybės tarybos 2011 m. sausio 27 d. sprendimu Nr. T2-21 „Dėl vaikų centralizuoto priėmimo į Kretingos rajono mokyklų ikimokyklinio ir priešmokyklinio ugdymo grupes tvarkos aprašo patvirtinimo“ (Kretingos rajono savivaldybės tarybos 2016 m. spalio 27 d. sprendimo Nr. T2-280 redakcija):

1.1. pakeisti 4.6 punktą ir jį išdėstyti taip:

„4.6. Portalas – CPRIS svetainė, pasiekiama adresu: https://www.kretinga.lt/veiklos-sritys/svietimas (toliau – portalas);“;

1.2. pakeisti 5.1 punktą ir jį išdėstyti taip:

„5.1. elektroniniu būdu (internetu), užpildant elektroninę prašymo formą, kuri paskelbta portale, skiltyje „Tėvų prašymų registracija CPRIS“;“;

1.3. pakeisti 5.2 punktą ir jį išdėstyti taip:

„5.2. raštu Kretingos savivaldybės administracijos Švietimo skyriuje (J. Pabrėžos g. 8, Kretinga, III a.), pateikiant vieno iš tėvų asmens tapatybę patvirtinantį dokumentą ir vaiko gimimo liudijimą.“;

1.4. pakeisti 8 punktą ir jį išdėstyti taip:

„8. CPRIS automatiškai tėvams elektroniniu paštu išsiunčia patvirtinimą, kad vaiko duomenys įregistruoti CPRIS, nurodomas sistemos automatiškai sugeneruotas CPRIS naudotojo vardas ir prisijungimo slaptažodis. Su šiais duomenimis suteikiama teisė pasitikrinti vaiko vietą eilėje portale, skiltyje „CPRIS vartotojų prisijungimas“.“;

1.5. pakeisti 9 punktą ir jį išdėstyti taip:

„9. Tėvų prašymų priėmimas ir registracija vykdoma CPRIS nuolat, o sustabdoma kasmet nuo balandžio 1 d. iki balandžio 30 d., kad būtų galima kitiems mokslo metams sukomplektuoti grupes.“;

1.6. pakeisti 10 punktą ir jį išdėstyti taip:

„10. Mokykla balandžio mėnesį pagal kiekvienai Mokyklai CPRIS suformuotas eiles, registruotu laišku, elektroniniu paštu ar kitu būdu informuoja tėvus, kad jų vaikas bus priimtas į grupę.“;

1.7. pakeisti 14.5 punktą ir jį išdėstyti taip:

„14.5. vaikų vietos eilėse keičiasi kiekvienais metais balandžio mėnesį perkėlus įregistruotų vaikų, kurie nepateko į grupes einamiesiems mokslo metams, duomenis į kitų mokslo metų grupes pagal tėvų pateikto prašymo datą, amžių ir turimas pirmenybes.“;

1.8. pakeisti 15 punktą ir jį išdėstyti taip:

„15. Kiekvienų metų balandžio mėnesį, formuojant grupes, CPRIS tvarkytojai išbraukia:“;

1.9. pakeisti 18 punktą ir jį išdėstyti taip:

„18.Priešmokyklinis ugdymas pradedamas teikti vaikui, kai tais kalendoriniais metais iki balandžio 30 dienos jam sueina 5 metai. Švietimo, mokslo ir sporto ministro nustatyta tvarka įvertinus vaiko ugdymo ir ugdymosi poreikius, pažangą, vaikui priešmokyklinis ugdymas gali būti pradedamas teikti, kai jam tais kalendoriniais metais 5 metai sueina iki rugsėjo 1 dienos. Priešmokyklinis ugdymas gali būti teikiamas vėliau tėvų sprendimu, bet ne vėliau, negu vaikui tais kalendoriniais metais sueina 6 metai. Jeigu vaikui priešmokyklinis ugdymas buvo pradėtas teikti, kai jam tais kalendoriniais metais suėjo 5 metai, švietimo, mokslo ir sporto ministro nustatyta tvarka įvertinus vaiko ugdymo ir ugdymosi poreikius, pažangą, priešmokyklinis ugdymas gali trukti dvejus metus.“;

1.10. pripažinti netekusiu galios 20 punktą;

1.11. pakeisti 23.2.1 punktą ir jį išdėstyti taip:

„23.2.1. vaikams, kuriems savivaldybės administracijos direktoriaus įsakymu (Vaiko gerovės komisijos siūlymu) paskirtas privalomas ikimokyklinis ugdymas, arba vaikams, kurie auga šeimoje, patiriančioje socialinę riziką ir nėra ugdomi pagal ikimokyklinio ugdymo programas;“;

1.12. pakeisti 23.2.2 punktą ir jį išdėstyti taip:

„23.2.2. vaikams, kuriems einamaisiais metais teikiamas visuotinis ugdymas, vadovaujantis Lietuvos Respublikos švietimo įstatymo 7 straipsnio 3 dalies nuostatomis;“;

1.13. pakeisti 23.2.4 punktą ir jį išdėstyti taip:

„23.2.4. vaikams, kurių abu tėvai ar tėvas, vienas auginantis vaiką,dirba arba vienas iš tėvų mokosi bendrojo ugdymo, profesinėse mokyklose kasdieniu būdu ar aukštojo mokslo įstaigoje nuolatinėse studijose;“;

1.14. pakeisti 25.1 punktą ir jį išdėstyti taip:

„25.1. ikimokyklinio ugdymo grupėse – nuo rugsėjo 1 d. iki gegužės 31 d.;“;

1.15. pakeisti 26 punktą ir jį išdėstyti taip:

„26. Mokyklose vasaros laikotarpiu veikiančiose grupėse (birželio–rugpjūčio mėn.) vaikų užimtumas organizuojamas atsižvelgiant į iki gegužės 1 d. Mokyklų pateiktą vaikų lankymo vasaros laikotarpiu poreikį dirbantiems tėvams, ir nustatomas savivaldybės administracijos direktoriaus įsakymu.“;

1.16. pakeisti 27 punktą ir jį išdėstyti taip:

„27. Vaikų priėmimas į grupes organizuojamas kasmet balandžio–rugpjūčio mėnesiais.“;

1.17. pakeisti 35.2 punktą ir jį išdėstyti taip:

„35.2. mokinių ugdomų pagal priešmokyklinio ugdymo programą skaičius ir priešmokyklinio ugdymo grupių skaičius bendrojo ugdymo mokyklose nustatomas savivaldybės Tarybos sprendimu iki gegužės 31 d., o patikslinamas – iki rugsėjo 1 d.“;

1.18. pakeisti 41.1 punktą ir jį išdėstyti taip:

„41.1. kiekvienais mokslo metais balandžio mėnesį CPRIS perkelti:“.

2. Sprendimą skelbti Teisės aktų registre (TAR) ir savivaldybės interneto svetainėje.

Savivaldybės meras Antanas Kalnius

Lina Jadenkuvienė